钦定古今图书集成/理学汇编/学行典/第275卷 > 《奉和赵王隐士》前人
## 钦定古今图书集成/理学汇编/学行典/第275卷 > 《奉和赵王隐士》前人

洛阳征五隐，东都别二贤。云气浮函谷，星光集颍川。
霸陵采樵路，成都卖卜钱。鹿裘披稍裂，藜床坐欲穿。
阮籍唯长啸，嵇康讶一弦。涧险无平石，山深足细泉。
短松犹百尺，少鹤已千年。野鸟繁弦啭，山花焰火燃。
洞风吹户里，石乳滴窗前。虽无亭长识，终见野人传。